31991R3579
L 345/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3579/91 НА СЪВЕТА
от 25 ноември 1991 година
относно прилагането на Решение № 3/91 на Съвместния комитет за сътрудничество ЕИО-Йордания за изменение, вследствие на въвеждането на Хармонизираната система, на Протокол № 2 относно определянето на концепцията за „продукти с произход“ и методи за административно сътрудничество
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид предложението на Комисията,
като има предвид, че Споразумението за сътрудничество между Европейската икономическа общност и Хашемитското кралство Йордания (1) беше подписано на 18 януари 1977 г.;
като има предвид, че по смисъла на член 25 от Протокол № 2 относно определяне на концепцията за „продукти с произход“ и методи за административно сътрудничество, която е неразделна част от гореупоменатото споразумение, Съвместният комитет за сътрудничество ЕИО-Йордания прие Решение № 3/91 за изменение на Протокол № 2;
като има предвид, че е необходимо да се приложи настоящото решение в Общността,
ПРИЕ НАСТОЯЩИЯ РЕГЛАМЕНТ:
Член 1
Решение № 3/91 на Съвместния комитет за сътрудничество ЕИО-Йордания се прилага в Общността.
Текстът на решението е приложен към настоящия регламент.
Член 2
Настоящият регламент влиза в сила в деня след датата на публикуването му в Официален вестник на Европейските общности.
Той се прилага от 1 януари 1992 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 25 ноември 1991 година.